Azərbaycan Qızıl Aypara Cəmiyyətinin Tibb Universiteti komitəsinin sədri Şahrud Əhmədovun sözlərinə görə, bu gün keçirilən qanvermə aksiyasında 100-ə yaxın donor iştirak edib. “Universitetin tələbə və rezidentləri, həmçinin həkimlər qan xəstəliyindən əziyyət çəkən insanlara yardım məqsədilə könüllü donor qismində çıxış edirlər. Biz azacıq da olsa, bu insanlara kömək edə bildiyimiz üçün çox sevinirik” – deyə, o bildirib. Ş. Əhmədov həmçinin aksiyanın keçirilməsinə şərait yaratdığına görə ATU rəhbərliyinə təşəkkür edib.